Moloto-pad eis nóg lewens | Maroela Media
'n Foto van die toneel. Via Ernest Bab'Bongwe ‏@ernesto_dabig op Twitter
Joseph Mabuza, woordvoerder van Mpumalanga se departement van veiligheid, het gesê die botsing het op die R573 tussen Moloto en KwaMhlanga plaasgevind.
"Drie mans en 'n vrou is dood, toe die sedan waarin hulle gery het en 'n Mercedes Benz-kombi mekaar reg van voor getref het," het Mabuza gesê.
Twee mense, waaronder die bestuurder van die kombi, wat alleen in die voertuig was en 'n passasier in die sedan, het ernstige beserings opgedoen. Hulle is op die toneel behandel en na 'n nabygeleë hospitaal geneem.
"Hoewel die polisie steeds besig is om die presiese oorsaak van die ongeluk te ondersoek, lyk dit asof die botsing veroorsaak is deur een van die bestuurders wat 'n ander voertuig gevaarlik verbygesteek en teen 'n hoë spoed gery het."
Pat Ngomane, die provinsie se LUR vir gemeenskapsveiligheid, sekuriteit en skakeling, het 'n beroep op motoriste gedoen om veiligheid op die paaie altyd eerste te stel en die reëls van die pad te gehoorsaam. Ngomane het sy meegevoel met die oorledenes se vriende en familie betuig.
Die R573 Moloto-pad is berug vir die aantal noodlottige ongelukke wat daar plaasvind. Duisende mense en busse gebruik daagliks dié roete om by hul werk in Pretoria uit te kom. Die pad is smal en het slaggate in sommige plekke.
Meeste moloto pad verbruikers ry soos F1 renjaers. Die grootste oortreders is die verdoemde PUTCO busdrywers, ek ry elke dag daai pad, nog nie 1 verantwoordelike PUTCO drywers tee gekom nie, dis ongelooflik dat daai busse daai spoed kan bereik. Ongeduldige drywers by verskeie kruisings is net so gevaarlik. Ek sê begin verkeersligte op sit om spoed te breek, want om pad te verbreed gaan probleem net vererger. Karre rol nie op die Moloto pad nie, hulle ry kop aan kop in mekaar vas teen 'n spoed ver bo die toelaatbare spoed.
dink n bietji
Mense ek noem dit ni ongelukke ni. Dis onnosel bestuurders wat ali dood veroorsaak
Dit is nie die pad nie, dit is die pad gebruikers. Ons sit met algehele gebrek en afwesigheid van wetstoepassing. Verkeersbeamptes dink ongelukkig om die snelheidsgrens af te dwing gaan die sterfte syfer op ons paaie afbring. Ons benodig dringende algehele wetstoepassing en vinniger nood mediese reaksie.
So wys dit oor en oor. Metro & SAP wat by robots en stop strate staan , boetis uit ruik en omkoop geld ontvang , nie op die paie patroleer nie is maar geen bevordering vir pad veilighuid nie.